कर’नानि गिख्रंथाव थासारिनि फारसे नोजोर लाखिनानै राज्यो सोरखारआ माखासे जर’खा राहा लादों । जायफोर जिल्लायाव 100 निखुरै बारा कर’नायाव गाग्लोब जानाय सुबुं मोन्दों बेफोर जिल्लाफोरख गाबोन थामहिनबा 27 एप्रिलनिफ्राय फरायसालिफोराव थाखो दाइनसिम आबुङै बन्द थागोन। बे बाथ्राखौ मोनसे खौरां मेलनि गेजेरजों सावस्रि मन्थ्रि हिमन्त बिस्व शर्माआ बुङो । मख’जाथावदि, बेनि सिगां थाखो बासिम फरायसालिफोरखौ बन्द खालामनायनि बागै फोसावदोंमोन। लोगोसे मन्थ्रि बिथाङा बुङो दि, फरायसालिफोराव थाखो गु आरो थाखो जिसिम 50 जौखोन्दोसिम फरायसाफोरा फरायसालिआव फैनो हागोन । फरायसालिनि फोरोंथाइनि बेलायाव होनाय बिथोन बादियै गोदान नेम बादिब्ला, चिरां, बिस्वनाथ, बाक्सा, माजुलि, डिमा हासाव, चराइदेउ, हाइलाकान्दि, खोला शालमारा, सोनाब कार्बि आंलंनि अनगायै गुबुन गासैबो जिल्लाफोराव फरायसालिफोरनि थाखो दाइनसिम बन्द थागोन।